钦定古今图书集成/明伦汇编/氏族典/第041卷 > 《四川总志》 > 施千祥
## 钦定古今图书集成/明伦汇编/氏族典/第041卷 > 《四川总志》 > 施千祥

按《福清县志》：“千祥，字子吉，号半峰，嘉靖乙未进士，授
礼部主事。以员外郎出为江西臬佥，管理湖东。以刚
介自持，执法忤权贵，因补蜀佥宪，整饬釐然。剑南邢
主政孙以非辜诬重辟，平反之。擢楚宪副，秩满，升粤
西大参。粤西大藤等峡悉为猺据，千祥抚绥以恩，怀
柔以义，自相詟服，俛首愿受戎索，真西台一大藩屏”
也。未几，解组乞归。